cyanic-selkie/wikianc huggingface dataset:
Avenue des Champs-Élysées
De sougenannten Axe historique geet wäit iwwer d'Längt vun de Champs-Élysées eraus. Hie fänkt am Oste beim Louvre (12. Joerhonnert) an dem Arc de Triomphe du Carrousel (1807-1809) un, a leeft duerch d'Tuilerien bis op d'Place de la Concorde mam Obelisk vu Luxor. Hei fänkt d'Avenue des Champs-Élysées un, un hirem ëstlechen Enn steet den Arc de Triomphe. Hei geet si an d'Avenue de la Grande Armée iwwer. Den "Axe historique" leeft nach weider bis an d'Satellitestad La Défense (1958) mat der Grande Arche (1989).
Geschicht
D'Gebitt hanner de Gäert vum Palais des Tuileries war vu Felder a Gäert bedeckt. Am Joer 1616 huet d'Maria vu Medici am südleche Beräich d'Nordufer vun der Seine mat Bamreihe beplanze gelooss, d'Promenad krut den Numm Cours la Reine (spéider ëmgangssproochlech och "Petit Cours").
Ënner dem Louis XIV. an op eng Initiativ vum Minister Colbert huet am Joer 1667 den André Le Nôtre weider nërdlech, parallel zum "Cours la Reine" eng zweet Promenad geschaf. Dëse sougenannte "Grand Cours" ass exakt aus der Verlängerung vun der Zentralallee vun de Gäert vun den Tuilerien ervirgaangen, an aus him si spéider d'Champs-Elysées entstanen.
Arrondissement Versailles
Den Arrondissement Versailles ass eng franséisch administrativ Andeelung am Departement Yvelines an der Île-de-France.
Avenue des Champs-Élysées
Geschicht
De Plang vum Guillaume de l'Isle aus dem Joer 1716 weist, datt ëmmer nach eng Sträif mat Weeër a Felder déi grouss Achs vun den Tuilerie vun der "Avenue des Tuileries" getrennt huet (déi deemools e ronne Baseng op der Plaz hat, wou haut de Rond-Point steet). Et gouf och scho verschidde Stroossen an Alleeën, déi vun der Avenue des Champs-Élyées ewechgefouert hunn. 1724 gouf d'Gaardenachs vun den Tuilerie-Gäert mat der Avenue verbonnen, a bis zu der Place Charles de Gaulle erweidert. D'Elysesch Felder waren en oppene Park op de Säiten, a goufe mat Beem beplanzt. No Osten hi war den onbeléifte Louvre (op der Kaart „Vieux Louvre“ genannt) nach keen Deel vun der Strooss, mä aner Gebaier stounge ronderëm. Am Westen ass d'Avenue bis zu der neier „Place du Pont Tournant“ gaangen, déi kuerz nom Louis XV. benannt gouf, an haut Place de la Concorde heescht.
Arrondissement Versailles
Den Haaptuert ass Versailles.
Avenue des Champs-Élysées
Geschicht
Um Enn vum 18. Joerhonnert goufen d'Champs-Élysées ganz beléift, an dat gréisst Gebai war de Palais de l'Élysée, dee 1722 fäerdeggestallt gouf. D'Strooss vum Rond-Point bis zu der Place Charles de Gaulle, wou haut net manner wéi zwielef Stroossen zesummefannen, gouf ënner der Regierungszäit vum Napoléon I. gebaut, deen duerch grouss urbanistesch Bauteprojete Paräis moderniséieren a verschéinere wollt. Eréischt 1828 ass d'Avenue an de Besëtz vun der Stad Paräis iwwergaangen, déi Foussweeër an eng Stroossebeliichtung mat Gas installéiert huet. Wärend der däitscher Besatzung vun 1940 bis 1944 goufen d'Beem op der Allee verduebelt - an éischter Linn aus esthetesche Grënn, awer och fir de Schiet vun de Beem fir d'Zaldoten z'erhéijen, déi do marschéiert sinn. Zanterhier gouf d'Avenue ëmmer nees ëmgebaut, fir d'lescht am Joer 1993, wéi d'Trëttoiren erweidert goufen.
Arrondissement Versailles
Den Arrondissement setzt sech aus 10 Kantonen zesummen:
Avenue des Champs-Élysées
Handel
Well de Loyer zimmlech deier ass, wunnen nëmme wéineg Leit op der Avenue des Champs-Elysées. Déi iewescht Stäck vun de Gebaier ginn haaptsächlech als Bürosraim vun Handelsvertriedungen, Versécherungsgesellschaften a Banke benotzt, um Rez-de-Chaussée fënnt een an der Reegel Geschäftspassage wéi d'„Arcades des Champs-Elysées“, Geschäfter, Restaurantsen, Caféen, Kinoen a Banken.
Schonn am Joer 1860 hu sech d'Geschäftsleit aus der Avenue zu engem „Syndicat d'Initiative et de Défense des Champs-Élysées“ zesummefonnt, deen 1916 ënner dem Virsëtz vum Louis Vuitton eng „Association“ gouf, an zanter 1980 „Comité des Champs-Élysées“ heescht. Dëse Comité versicht, de Prestige vun de Champs-Elysées oprecht z'erhalen. En huet bis haut e Vetosrecht wann et ëm nei Geschäfter geet, déi op de Champs-Elysées opgoe sollen.
Evenementer
All Joer fir Nationalfeierdag de 14. Juli gëtt et op de Champs-Élysées e grousse Militärdéfilé. Heizou zielen d'Buedemarméi, d'national Marin, d'franséisch Gendarmerie a Police, an d'Pompjeë vu Paräis. Dobäi sinn och ëmmer de President vun der Republik, de Gouvernement an d'auslännesch Botschafter.
D'Champs-Élysées sinn och traditionell déi lescht Etapp vum Tour de France.
All Joer, vun Enn November bis Enn Dezember ginn d'Champs-Élysées fir Chëschtdag beliicht, dëst ëmmer ënner dem Patronage vun enger Perséinlechkeet wéi zum Beispill Alain Delon, Catherine Deneuve, Johnny Halliday oder Florent Pagny fir 2006. All Joer, um Owend vum 31. Dezember, ginn d'Champs-Élysées eng Foussgängerzon, fir d'Neit Joer ze feieren.
Waasserpouken
D'Waasserpouken, op Däitsch Windpocken oder Wasserpocken an op Franséisch Varicelle, ass eng duerch de Varicella-Zoster-Virus ausgeléist a per Drëpseninfektioun iwwerdroen ustiechend Krankheet. Am Däitsche gi se och Windpocken genannt, well déi responsabel Viren och iwwer e puer Meter duerch de Wand an d'Loft iwwerdroe kënne ginn. D'Waasserpouke kréien d'Kanner am fréien Alter, meeschtens ier s'an d'Schoul ginn. Bei 90 Prozent vun den Infizéierten ergëtt sech dann eng liewenslänglech Immunitéit. Eng Impfung ass méiglech.
Erreeger
Den Erreeger ass de Varizella-Zoster-Virus aus der Grupp vun den Herpesviren.
Symptomer
Bei de Waasserpouken kënnt et zu engem Hautausschlag, dee meeschtens um Kierper an am Gesiicht ufänkt an duerno dann och um Kapp an un den Äerm a Been optrëtt. Och d'Schläimhait kënne betraff sinn, virun allem am Mond, souwéi d'Geschlechtsorganer.
Si kënne sech och duerch Féiwer, Middegkeet a Mattegkeet ukënnegen.
Follgend Symptomer weisen op eng Infektioun vum Varizella-Zoster-Virus hin:
Léisbech (Simmer)
D'Léisbech ass e Lieu-dit an der Gemeng Habscht deen un der Kräizung vum CR112 mat dem CR105 läit.
Se läit op enger Héicht vun 255 Meter am Äischdall an am Dall vun der Baach Léisbech. Bekannt war d'Léisbech wéinst engem Restaurant deen et vun ëm 1950 bis … do gouf.
Bis Enn 2017 louch Léisbech an der Gemeng Simmer. Op den 1. Januar 2018 huet déi mat der Gemeng Habscht fusionéiert.
Tour de Vendée
Den Tour de Vendée ass eng Vëloscourse vun engem Dag, déi a Frankräich am Departement Vendée (Regioun Pays de la Loire) gefuer gëtt.
Zanter 2005 gehéiert dës Course zum UCI Europe Tour an ass zanterhier an der Klass 1.1 agestuuft.
479 v. Chr.
6. Joerhonnert v. Chr. | 5. Joerhonnert v. Chr. | 4. Joerhonnert v. Chr. 484 v. Chr. | 483 v. Chr. | 482 v. Chr. | 481 v. Chr. | 480 v. Chr. | 479 v. Chr. | 478 v. Chr. | 477 v. Chr. | 476 v. Chr. | 475 v. Chr. | 474 v. Chr.
Dës Säit befaasst sech mam Joer 479 v. Chr.
Ikkyū Sōjun
Den Ikkyū Sōjun (jap. 一休宗純), gebuer den 1. Februar 1394, a gestuerwen den 12. Dezember 1481, war e japanesche Zen-Meeschter an Dichter. Hie war och ee vun de Schöpfer vun der japanescher Téizeremonie.
André Haagen
Den André Haagen, gebuer den 28. November 1938 an der Stad Lëtzebuerg, ass e lëtzebuergesche Moler an Architekt.
Hie mécht Ausstellungen zu Lëtzebuerg an am Ausland.
Den Architekt
Den André Haagen huet ë. a. d'Pläng fir den Ëmbau vun 1973 vun der Bielesser Kierch gezeechent.
Rtl.lu
rtl.lu ass en Internet-Site, dee gréisstendeels op Lëtzebuergesch ass, an dee vun RTL newMedia Luxembourg bedriwwe gëtt, déi hirersäits, via CLT-UFA, zu der RTL Group gehéiert. Zu rtl.lu gehéieren och dee franséische Noriichten- an Informatiounssite RTL 5 minutes.lu an RTL Today, den Noriichten- an Informatiounssite op Englesch deen am Februar 2018 lancéiert gouf. Den aktuelle Responsabel vum Contenu ass den Olivier Treinen.
André Haagen
Literatur
Joseph Paul Schneider: André Haagen, Brochure, Galerie de Luxembourg 1986
Rtl.lu
Seng Inhalter hu gréisstendeels en direkte Bezuch zum Radiosprogramm (RTL Radio Lëtzebuerg) an den Tëleesprogrammer (RTL Télé Lëtzebuerg; RTL Zwee) op Lëtzebuergesch : d'Programmer kënne live gekuckt oder gelauschtert ginn, oder zum Deel am Archiv nogesicht ginn.
Zousätzlech gëtt et en Noriichtendeel (dee Sonndes als RTL Sonndeszeitung vermaart gëtt), Hannergrondinformatiounen iwwer bestëmmt Emissiounen, Fotogalerien, Lieserbréiwer, Rubricken an och Inhalter an Zesummenaarbecht mat anere Firmen, wéi Annoncen, Giel Säiten, asw.
Direktioun
Generaldirektor :
Content Director & Deputy CEO : Digital Director : Head of Digital Content :
Reechwäit
All Woch surfen 240.000 Visiteuren op RTL.lu, dat si 46,5 % vun der Populatioun vun iwwer 12 Joer. De Lëtzebuerger Informatioun-Site ass dee meescht-consomméierten Internet-Medium am Land. Bal een Drëttel (31 %) vun de Visiteure sinn auslännesch Residenten. ,
Um Wal-Sonndeg 2018 (578.463 Visitten) an um Méindeg (522.478 Visitten) dono, huet RTL.lu mat iwwer 1,1 Millioune Visitten a 15,1 Millioune Säiten en neie Rekord opgestallt. ,
Calquepabeier
Calquepabeier, Calquéierpabeier oder Fuschpabeier, ass hallef-duerchsichtegen, mä feste Pabeier, mat deem een e Calque ka maachen andeems ee Motiver op Zeechnungen, déi drënner leien, no- an ofmole kann.
Éier Computeren zum Asaz komm sinn gouf de Calquepabeier vun Architekten a Maschinnebauconstructeure gebraucht fir Pläng ze zeechnen. Dobäi gouf mat Tusch geschafft, well déi net op deem Pabeier verleeft a sou schaarf a genee Strécher konnte gezu ginn. Bei Feeler konnt een déi mat engem Radéiermesser ausradéieren a frësch zeechnen. De Calque gouf dann op liichtempfindleche Pabeier geluecht a beliicht. Dëse Pabeier gouf am Ammoniak entwéckelt an et ass sou eng Kopie entstanen. Déi Prozedur hat de Virdeel datt een nodréiglech zu jiddwer Zäit Korrekturen um Original konnt maachen.
Hipparcos
Den Hipparcos (High Precision Parallax Collecting Satellite) ass e Satellit fir Zwecker vun der Astrometrie. Säin Numm ass och eng Reverenz un de griicheschen Astronom Hipparchos vun Nicäa.
Den Hipparcos gouf den 8. August 1989 vun Arianespace u Bord vun enger Ariane 44LP fir d'europäesch Weltraumorganisatioun, zesumme mam däitschen Televisiounsatellit TV-SAT 2, an de Geotransfer-Orbit (GTO) gestart.
André Mergenthaler
Den André Mergenthaler, eigentlech André Mergen, gebuer de 17. Februar 1957 zu Péiteng, ass e lëtzebuergesche Museker a Komponist.
Hipparcos
Allerdéngs huet de MARGE II-Apogeumsmotor vum Hipparcos net gezünt, an de Satellit blouf op senger GTO-Ëmlafbunn tëscht 223 an 35.652 km Héicht. Sou konnt hien net, wéi geplangt, an d'geostationär Ëmlafbunn kommen an där hien en Netz vu ronn 120.000 Stäre mat enger bis elo onbekannter Prezisioun vermiesse sollt.
André Mergenthaler
Hien huet Klarinett an der Rodanger Musek an an der Péitenger Museksschoul geléiert. No enger kuerzer Zäit huet hien ëmgesuedelt op Saxophon. Seng Léier huet hien dunn op de Conservatoire vun Esch-Uelzecht, Metz a Paräis gefouert. Am "European Youth Orchestra" huet hien och eng Zäit als Jugendleche gespillt, an éischt Erfarungen an der klassescher Musek gesammelt. Duerno koume véier Joer op der Hochschule für Musik Köln, wou hien Cello studéiert huet.
Hipparcos
D'Wëssenschaftler hunn doropshin en neien Observatiounsprogramm fir den Hipparcos entwéckelt, deen et him erlaabt, seng Missioun och am GTO erfollegräich an engem verlängerte Moossprogramm duerchzeféieren. Virdru, gouf dem Hipparcos seng Ëmlafbunn mat den Hydrazin-Korrekturtriebwierker liicht op eng Ëmlafhéicht tëscht 526 a 35.900 km Héicht ugehuewen, fir datt am Perigeum d'Bremsung duerch d'Reschtatmosphär net méi stéiere soll Bis zu sengem Betriebsenn am Juni 1993 huet hie seng Missioun souguer besser ofgeschloss, wéi ufanks geplangt war.
André Mergenthaler
Aacht Joer laang war den André Mergenthaler bei der Grupp Art Zoyd. Mat hinnen ass hien an Europa, den USA an den Ostblocklänner opgetrueden. Nodeem hien nees a sengem Heemechtsland war, ass e meeschtens als Solist um Cello opgetrueden, an ass aktive Member vun der Museksgrupp Brigade d'intervention musicale.
Hipparcos
Am Ganzen huet de Satellit iwwer 1 Millioun Stäreplaze bestëmmt, 118.000 dovu mat Koordinaten a Beweegungen an enger Wénkelgenauegkeet, déi engem Golfball um New Yorker Empire State Building entsprécht, vun Europa aus gesinn. D'Hipparcos-Daten (300 Gigabyte) hu schonn am Joer vun hirer Publikatioun Stoff fir Honnerten Aufsätz vu méi wéi 1.000 Astronome geliwwert.
André Mergenthaler
2002 huet hien den Nosferatu vum Friedrich Wilhelm Murnau an der Cinémathèque live um elektresch-verstärkten Cello vertount. Och fir d'Filmer Voyage (1987, Regie: Marie-Hélène Massin), Der Mensch mit den modernen Nerven (1988, Regie: Bady Minck), Hochzäitsnuecht 1991, Regie: Pol Cruchten), Mécanomagie (1996, Regie: Bady Minck), huet hien d'Musek komponéiert.
Hipparcos
Fir déi genee Bestëmmung vun de Stärepositioune war am Hipparcos e Spigelteleskop mat 29 cm Spigelduerchmiesser an 1,4 m Brennwäit agebaut; mat Hëllef vun engem zousätzlechem Spigel goufe gläichzäiteg zwou Himmelsregiounen am Ofstand vun 58° duergestallt. An der Brennebene gouf e Gitter (8,2 μm Linnenofstand; entsprécht 1,2 ") placéiert, duerch dat bei der lueser Dréiung vum Satellit d'Stärenhellegkeet periodesch moduléiert gouf; dat duerchgeloossent Liicht gouf gemooss. Fir d'Miessunge vum Haaptkatalog gouf eng image dissector tube, eng Spezialform vun engem Photomultiplier mat astellbarem "Bléckfeld" gebraucht; domat gouf all Kéier nëmmen e Stär erfaasst, aner Stären, deenen hiert Liicht och op dat Gitter gefall ass, konnten ausgeblent ginn. Aus der Hellegkeetsmodulatioun konnten d'Stärepositiounen zueneen an Dréirichtung bestëmmt ginn; fir déi schlussendlech Positiounsdate ware komplex Ausgläichungsrechnungen an den Uschloss u Positiounsdate vun äerdgebonnen Observatoiren noutwendeg.
André Mergenthaler
Am Film Dammentour hat hien eng kleng Roll.
Hipparcos
Den Hipparcos war fir d'Astrometrie e bedeitende Meilesteen: Déi Plazen, Parallaxen an Eegebeweegunge vun 118.000 Stäre goufe mat enger bis dato onerreechter Prezisioun vu ronn 0,001" oder 0,001"/Joer gemooss. Si sinn am Hipparcos-Katalog verzeechent. Doriwwer eraus huet en zweet Instrument u Bord eng Millioun Stäre mat ëmmerhin nach ±0,02" vermooss, déi elo am Tycho-Katalog sinn. Dës zwee Kataloge sinn déi bescht Realisatioun vum neie Referenzkoordinatesystem um Himmel ICRF. Si erlaben elo och Amateurastronomen, mat Teleskop an Digitalkamera genee an hallefautomatesch all Himmelsobjet ze fannen.
André Mergenthaler
Am Joer 2004 ass hie beim Rock um Knuedler opgetrueden.
Lëscht vun de Gemenge vun Andalusien
Andalusien ass a 770 Gemengen agedeelt:
André Mergenthaler
Bei der 7. Editioun vum Lëtzebuerger Filmpräis war hien an der Kategorie "Bescht kënschtleresch Kontributioun" fir seng Musek fir de Film Fieber nominéiert.
Hipparcos
Sou prezis Stärekoordinaten, Distanz- a Vitessdate ruffe vill Aspekter vun der Astronomie ervir. E Puer dovu sinn:
¹) Bis elo waren dës (schwaach) Stären net genee genuch vermooss, soudatt d'Bedeckungslinnen op der Äerd dacks ze onsécher fir mobil Miesstruppe waren. Elo léist den Tycho-Katalog dat Problem op ongeféier ±100 m.
Den Hipparcos konnt wärend senger dräijäreger Liewensdauer och dacks Asteroiden observéieren. Si goufe mat prezise Meridiankrees-Miessungen (La Palma a Bordeaux) zu Bunnbestëmmungen kombinéiert, déi Genauegkeete vun 0,04" oder 75 m erreechen. Weider goufe vum Satellit Hipparcos am Kader vum Tycho-Katalog och Stärenhellegkeete bestëmmt.
Als Nofolge-Projet fir den Hipparcos ass d'ESA Projet Gaia an Aarbecht. De Gaia soll 2011 gestart ginn a mat op d'mannst 40-facher Genauegkeet ronn eng Milliard Stäre vermiessen.
Canton de Marseille-Belsunce
De Canton de Marseille-Belsunce war bis Mäerz 2015 eng franséisch administrativ Andeelung am Arrondissement Marseille, am Departement Bouches-du-Rhône an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Et ass ee vun de 25 Kantone vu Marseille a setzt sech zesummen aus follgende Quartieren:
Nojem
Nojem ass eng Uertschaft an der Gemeng Réiden op der Atert.
Kulturelles
D'Nojemer Musek huet 2006 hir 100 Joer gefeiert.
Settimana Ciclistica Lombarda
D'Settimana Ciclistica Lombarda ass eng Etappecourse mam Vëlo, déi an Italie gefuer gëtt. Zanter 2005 gehéiert d'Settimana Ciclistica Lombarda zum UCI Europe Tour.
2005 an 2006 war dës Course an der Kategorie 2.2 klasséiert, gouf awer 2007 an déi méi héich Kategorie 2.1 gesat.
21. Juni
Den '''21. Juni''' ass den 172. Dag vum Joer (173. am Schaltjoer) am Gregorianesche Kalenner.
Arrondissement Mantes-la-Jolie
Den Arrondissement Mantes-la-Jolie ass eng franséisch administrativ Andeelung am Departement Yvelines an der Île-de-France.
Den Arrondissement setzt sech aus 8 Kantonen zesummen:
478 v. Chr.
6. Joerhonnert v. Chr. | 5. Joerhonnert v. Chr. | 4. Joerhonnert v. Chr. 483 v. Chr. | 482 v. Chr. | 481 v. Chr. | 480 v. Chr. | 479 v. Chr. | 478 v. Chr. | 477 v. Chr. | 476 v. Chr. | 475 v. Chr. | 474 v. Chr. | 473 v. Chr.
Dës Säit befaasst sech mam Joer 478 v. Chr.
Tucker: The Man and His Dream
Ëm wat geet et?
De Francis Ford Coppola erzielt an dësem Film vun 1988 d'Geschicht vum Preston Tucker sengen Ustrengunge fir den Tucker '48 ze produzéieren an ze vermaarten.
Arrondissementer am Departement Gers
D'Departement Gers besteet aus dräi Arrondissementer mat follgenden Haaptuertschaften: Auch, Condom a Mirande.
Déi dräi Arrondissementer sinn:
Canton de Marseille-La Blancarde
De Canton de Marseille-La Blancarde war bis Mäerz 2015 eng franséisch administrativ Andeelung am Arrondissement Marseille, am Departement Bouches-du-Rhône an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Et ass ee vun de 25 Kantone vu Marseille a setzt sech zesummen aus follgende Quartieren:
Léopold Hoffmann
De Léopold Hoffmann, gebuer den 1. Februar 1915 zu Klierf, a gestuerwen de 6. Oktober 2008 zu Lëtzebuerg, war e lëtzebuergesche Schrëftsteller a Literaturkritiker.
Liewen
Dem Léopold Hoffmann säi Papp war Schoulmeeschter zu Klierf. De Kolléisch zu Dikrech huet de Léopold Hoffmann vun 1928 bis 1935 besicht. Duerno huet hien um Cours Supérieur an der Stad Lëtzebuerg studéiert. Duerno huet hie Germanistik, Latäin, Geschicht, Griichesch a Psychologie studéiert. Seng Universitéitsstudien huet hien zu Paräis, Louvain a Bonn gemaach. No engem Doktorat a Philologie an a Philosophie krut hien eng Plaz am Kolléisch an der Stad.
Am Zweete Weltkrich gëtt hien zwangsversat op Düsseldorf an op Düren.
1943 huet hien am Dikrecher Kolléisch Coursë ginn. 1945 gouf hie Professer zu Esch-Uelzecht. Hien huet 1948 och nach op der Universitéit zu Amsterdam Hollännesch geléiert. An de Kolléisch an d'Stad koum hien am Joer 1949, wou hie Professer bis zu senger Pensioun am Joer 1979 bliwwen ass. Vun 1954 u gouf hie Coursë fir däitsch Literatur um Cours supérieurs an der Stad.
Valencia (Homonymie)
Den Numm Valencia bezeechent:
Huelmes
Huelmes ass eng Uertschaft an der Gemeng Helperknapp am Kanton Miersch zu Lëtzebuerg. Hei hunn op den 1. Mäerz 2019 339 Leit gewunnt.
Dragée
Eng Dragée ass eng Séissegkeet, bei där e "Kär" mat haardem glaséierten Zocker iwwerzunn ass.
Saint-Pierre a Miquelon
Saint-Pierre a Miquelon ass eng kleng Inselgrupp ëstlech vun der kanadescher Küst, ronn 25 Kilometer virun Neifundland. Et liewen do liicht méi wéi 6.000 Mënschen, haaptsächlich vu Fëscherei an Tourismus; d'Haaptstad ass Saint-Pierre.
Alain Kleeblatt
Den Alain Kleeblatt, gebuer den 23. Juli 1955 zu Esch-Uelzecht war e lëtzebuergesche Journalist an duerno parlamentareschen Attaché vun der ADR. An der Pensioun produzéiert hie Videodocumentairen ënner dem Logo 4K Films Lux.
Saint-Pierre a Miquelon
D'Insele stellen dat duer wat schliisslech vun der frannséischer Kolonie Neifrankräich iwwereg bliwwen ass, a sinn haut als franséischt Iwwerséigebitt u Frankräich gebonn.
Alain Kleeblatt
Säi Liewen
Als Jong vum Mimi a Jules Kleeblatt wiisst hien zu Esch op a verbréngt en Deel vu senger Jugend am Internat (Athénée royal) zu Baaschtnech. Mat 15 Joer geet en op d'Eisebunn als élève d'exploitation, schafft an de Garë vun Esch, Beetebuerg, Diddeleng, Bierchem a Bieles.
Saint-Pierre a Miquelon
Geographie
D'Inselgrupp besteetaus den Inselen Saint-Pierre (26 km²), Miquelon (110 km²), Langlade (91 km²) a weidere méi klengen Inselen an huet eng total Fläch vun 242 km². Fréier waren d'Inselen Miquelon a Langlade getrennt, haut si se mat enger schmueler Landsträif verbonnen a gi eenheetlech als Miquelon bezeechent. An dësem Gebitt liewen ongeféier 6.316 Awunner (Saint-Pierre: 5.618 Awunner, Miquelon zesummen mat Langlade: 698 Awunner).
Léopold Hoffmann
Liewen
Nieft sengem literaresche Wierk huet en och méi wéi 500 literaturkritesch Zeitungsartikele verfaasst.
Jacques Demy
De Jacques Demy ass de 5. Juni 1931 zu Pontchâteau an der Loire-Atlantique a Frankräich op d'Welt komm. Hien ass de 27. Oktober 1990 zu Paräis un enger Gehierbluddung gestuerwen. Hie war e franséische Filmregisseur, Schauspiller, Dréibuchauteur, Dialogist a Produzent. E war mat der Agnès Varda, enger franséischer Filmregisseurin bestuet. De Schauspiller Mathieu Demy ass dem Jacques Demy säi Jong..
D'Agnes Varda huet als Erënnerung un hire Mann dräi Filmer gedréint: Jacquot de Nantes (1991), Les demoiselles ont eu 25 ans (1993) a L'univers de Jacques Demy (1995).
Mat dem Film Lola huet de Jacques Demy der Schauspillerin Anouk Aimée e Monument gesat.
De Film Les parapluies de Cherbourg huet iwwerrascht, de ganze Film gëtt nëmme gesongen. D'Musek zu den Dialogen huet de Michel Legrand geschriwwen.
Säi nächste Film Les demoiselles de Rochefort ass en Hommage un damerikanesch Museksfilmer aus de 50er Joren awer duerch de Brëll vun engem Fransous gekuckt.
En aussergewéinleche Mäerchefilm ass Peau d'Ane (nom Charles Perrault), vum Sujet hier vläicht net ganz gelongen, dofir sinn d'Fotoen, d'Dekoren an d'Kostümer einfach fantastesch a wonnerschéin.
The Pied Piper spillt och an der Mäerchewelt, am Contraire vu Peau d'Ane ass deese Film awer ganz omheemlech a voll Raten an däischter Persounen.
Mat Une chambre en ville beweist de Jacques Demy erëm eng Kéier datt hien et verstanen huet d'Schauspillerinne vun hirer schéinster Säit ze weisen. Wann de Film inhaltlech och net ganz gelongen ass, sou gëtt hien der Dominique Sanda eng vun hire schéinste Rollen.
Léopold Hoffmann
Liewen
Hie war mat der Molerin Germaine Hoffmann bestuet an ass de Papp vum Regisseur Frank Hoffmann.
No him genannt
Am Quartier Gaasperech vun der Stad Lëtzebuerg ass eng Strooss nom Léopold Hoffmann genannt: d'rue Léopold-Hoffmann, déi am rechte Wénkel vun der Escher Strooss ausgeet an op d'rue Evy-Friedrich stéisst.
Literarescht Wierk
Postum
Zitat
Grabinschrift Hier liegt Wolf-Dietrich, der glaubte, ein unübertrefflicher Autofahrer zu sein. Dieser Glaube machte ihn selig. (aus dem Buch: Reflexe und Reflexionen)
Alain Kleeblatt
Säi Liewen
Nieft sengem Beruff als Eisebunner schafft hien als Korrespondent fir de Républicain Lorrain, souwuel an der Locale wéi och am Sport (Autosport, Motocross, Kampfsportarten).
Canton de Marseille-Le Camas
De Canton de Marseille-Le Camas war bis Mäerz 2015 eng franséisch administrativ Andeelung am Arrondissement Marseille, am Departement Bouches-du-Rhône an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Alain Kleeblatt
Säi Liewen
Wéi d'Firma 1999 an d'Bréch geet, geet hien haaptberufflech bei de Républicain Lorrain, a wiesselt an de Le Quotidien wéi dësen am Hierscht 2001 gegrënnt ginn ass.
Canton de Marseille-Le Camas
Et ass ee vun de 25 Kantone vu Marseille a setzt sech zesummen aus follgende Quartieren:
Alain Kleeblatt
Säi Liewen
Am Républicain Lorrain a spéider am Quotidien schreift den Alain Kleeblatt haaptsächlech iwwer Politik a Soziales. Am Quotidien hat en och eng reegelméisseg Autossäit (all Mëttwoch).
Hie war ausserdeem Member vum Syndicat des journalistes - Luxembourg a Member vum Conseil de presse.
Vum Dezember 2010 u bedreift en um Spaweck eng Publikatioun op Lëtzebuergesch iwwer Motoen, wou en och d'Missioun vum Chefredakter vu moto-online.lu iwwerholl hat.
D'Realisatioun vun ADR-Tëlee am Fréijoer 2019 fir den .DOK bréngt hien op d'Iddi fir e selbstännege Youtube Kanal mat Dokumentatiounen iwwert Evenementer zu Lëtzebuerg ze realiséieren.
Privat ass hie Papp vun zwee Kanner, dem Sven an dem Angie, an e Motosgeck. Hien ass ausserdeem e Baha'i.
477 v. Chr.
6. Joerhonnert v. Chr. | 5. Joerhonnert v. Chr. | 4. Joerhonnert v. Chr. 482 v. Chr. | 481 v. Chr. | 480 v. Chr. | 479 v. Chr. | 478 v. Chr. | 477 v. Chr. | 476 v. Chr. | 475 v. Chr. | 474 v. Chr. | 473 v. Chr. | 472 v. Chr.
Dës Säit befaasst sech mam Joer 477 v. Chr.
Departement Drôme
D'Drôme ass e franséischt Departement an der Regioun Auvergne-Rhône-Alpes. Säin Numm huet et vum Floss Drôme deen derduerch leeft. Den INSEE-Code vum Departement ass d'Nummer 26.
Osper
Geschicht
Am Département des Forêts war Osper Haaptuert vun engem Kanton.
Departement Drôme
Geschicht
D'Departement gouf wéi déi aner 82 Depertementer, wärend der franséischer Revolutioun, de 4. Mäerz 1790, an Applikatioun vum Gesetz vum 22. Dezember 1789, geschaf. Et setzt sech zesummen aus engem Deel vun der fréierer Provënz Dauphiné.
Geographie
D'Drôme grenzt un d'Departementer Ardèche, Isère, Hautes-Alpes, Alpes-de-Haute-Provence, an d'Vaucluse. De Relief vum Departement ass doduerch datt en zu engem groussen Deel zu de westlechen Alpe gehéiert, ganz koppeg, dozou gehéieren och nach Deeler vun de Viralpe wéi de Plateau vum Vercors den Diois den Dévoluy, an d'Baronnies am Osten, an den Dall vum Rhône am Westen.
D'Drôme deelt sech op a fënnef Géigenden:
De Floss Drôme deen derduercht leeft, ass en Niewefloss vum Rhône. En ass ronn 110 km laang, an huet seng Quell op der Grenz mat den Hautes-Alpes, zu La Bâtie-des-Fonds.
Klima
De Klima ass méi oder wéineger kontinental nërdlech vu Livron. Tëscht Livron a Montélimar ass e Mëttelmierklima mat kontinentalen Aflëss, a weider südlech ass et en typescht Mëttelmierklima. Am Oste sinn d'Alpe mat engem Biergklima.
E gëtt beaflosst vum Wand deen aus dem Norde bléist, dem Mistral a vum Wand aus dem Süden de Marin.
Den Nidderschlag ass mat 850 – 950 mm am Joer relativ héich. D'Drôme gehéiert mat der Vaucluse an der Ardèche zu den Departementer, déi déi meescht Donnerwiederen hunn.
Arrondissement Rambouillet
Den Arrondissement Rambouillet ass eng franséisch administrativ Andeelung am Departement Yvelines an der Île-de-France.
Den Haaptuert ass Rambouillet.
Den Arrondissement setzt sech aus 5 Kantonen zesummen:
Arrondissementer am Departement Gironde
Déi sechs Arrondissementer sinn:
Canton de Marseille-La Capelette
De Canton de Marseille-La Capelette war bis Mäerz 2015 eng franséisch administrativ Andeelung am Arrondissement Marseille, am Departement Bouches-du-Rhône an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Et ass ee vun de 25 Kantone vu Marseille a setzt sech zesummen aus follgende Quartieren:
Société nationale de crédit et d'investissement
D'Société nationale de crédit et d'investissement, kuerz SNCI, ass en ëffentlecht Etablissement zu Lëtzebuerg. D'SNCI gëllt als Banketablissement vun ëffentlechem Recht wat op de mëttel- a laangfristege Finanzement vu lëtzebuergeschen Entreprisen spezialiséiert ass. D'Kapital vun der Gesellschaft gehéiert integral dem Lëtzebuerger Staat.
D'SNCI gouf duerch Gesetz vum 2. August 1977 an d'Liewe geruff.
Classeur
E Classeur ass eng Zort Kartongsaband, an deem ee lasse Pabeiersblieder u metallene Klemme festmaache kann.
D'Blieder sinn sou an engem Classeur an der gewënschter Reiefolleg. Fir d'Lächer an d'Blieder ze maachen, brauch een idealerweis e Locher.
De moderne Classeur gouf 1886 vum Friedrich Soennecken erfonnt, dee praktescherweis gläich de Locher materfonnt huet. De Louis Leitz a senger Firma mam selwechten Numm huet de Classeur dann zu senger haiteger Form virunentwéckelt.
Astor Piazzolla
Den Astor Piazzolla, gebuer den 11. Mäerz 1921 zu Mar del Plata an Argentinien, a gestuerwen de 4. Juli 1992 no engem Schlag zu Buenos Aires, war een argentinesche Pianist, Bandonionist a Komponist. Hien huet der ganzer Welt den argentineschen Tango méi no bruecht.
NGC 1662
Den NGC 1662 ass d'Bezeechnung vum oppene Stärekoup am Stärebild Orion. Den NGC 1662 huet eng visuell Magnitude vu +6,40 mag an en Duerchmiesser vun 20 Bouminutten.
Koordinaten (Equinoxe J2000.0)
Fátima
Fátima gouf 1917 bekannt, well do dräi Schéiferkanner e puermol d'Muttergottes solle gesinn hunn. Geschwënn ass do eng Pilgerplaz entstanen.
Jumelagen
An Zesummenaarbecht mat „Shrines of Europe“ ass Fátima zanter 1996 mat fënnef anere Pilgeruertschafte verbonn. Et sinn:
Tour des Alpes-Maritimes et du Var
Den Tour des Alpes-Maritimes et du Var, bis 2019 Tour du Haut-Var ass eng Vëloscourse vun engem Dag, déi zanter 1969 a Frankräich gefuer gëtt. 1987 an 2009 ass dës Course a Form vun enger Etappecourse iwwer zwéin Deeg ausgedroe ginn.
Zanter 2005 gehéiert se zum UCI Europe Tour.
Anne Pescatore
D'Anne Pescatore-Feltz, gebuer den 18. Oktober 1842 zu Sierk (Moselle), gestuerwen den 10. Abrëll 1933 zu Lëtzebuerg, war eng Molerin. Bekannt sinn och en ettlech Ex-Libris déi si entworf huet.
Heesbech
D'Heesbech ass e Waasserlaf am Éislek an en Niewefloss vun der Sauer.
Si entspréngt op 462 Meter (NG-L) am Lieu-dit "Heesbechdellt" zu Eschduerf.
Walter Baade
De Prof. Dr. Walter Baade gebuer de 24. Mäerz 1893 zu Schröttinghausen (haut Preisesch Oldendorf a Westfalen), a gestuerwen de 25. Juni 1960 zu Göttingen, war ee vun de bedeitendsten Astronomen an Astrophysiker vum 20. Joerhonnert.
Beyerholz
Beyerholz war e fréiere Bauerenhaff an der Gemeng Lenneng nordwestlech vu Kanech um CR188, do wou haut de Kaffishaff ass.
Walter Baade
De Baade, Jong vun engem Schoulmeeschter, ass zu Herford an d'Schoul gaangen an huet zu Münster a Göttingen Mathematik, Physik, Geophysik an Astronomie studéiert. Eng ugebueren Hëftbehënnerung huet hie virum Militärdéngscht am Éischte Weltkrich ewech gehalen. Am Joer 1919 promovéiert hien zu Göttingen. E krut eng Ustellung um Hamburger Observatoire, wou hien ë. a. 1920 den Asteroid Hidalgo entdeckt.
Heesbech
Si ass ~ 2,880 km laang a fléisst an nërdlecher Richtung.
Walter Baade
Bei engem Openthalt an Amerika am Joer 1925, bei enger Observatioun vun enger Sonnendäischtert, léiert hien den Harlow Shapley kennen, deen him zu engem Stipendium verhollef huet. An de Joren 1926 an 1927 schafft de Baade um Observatoire vun Harvard, Yerkes, Lick an um Mount Wilson an ënnersicht d'Stärekéip a Spiralgalaxien.
Heesbech
Op 260 Meter iwwer NN leeft si am Heischtergronn an d'Sauer.
Niewebaach: Dickeschbur.
Kadaster
Am Kadaster gi sämtlech Propriétéiten, op dat an de Stied, den Dierfer, oder um Flouer ass, opgezeechent a beschriwwen.
Walter Baade
Am Joer 1931 gouf de Baade op de Mount Wilson-Observatoire beruff, an huet spéider och um Palomar-Observatoire geschafft. Wéi de Rudolf Minkowski no der Muechtergräifung vum Hitler Beruffsverbuet krut, huet de Walter Baade hien no Kalifornien geholl. Domat huet de Baade héchstwarscheinlech sengem Frënd d'Liewe gerett. Wärend dem Zweete Weltkrich goufe bal all d'Astronome vum Mount Wilson zu Waffenentwécklungssystemer ofgezunn. De Baade, deen nach ëmmer däitsche Staatsbierger war, (hien hat ugebuede kritt weider Däitsch ze bleiwen, fir datt d'Institut international soll bleiwen) huet net dozou gehéiert, soudatt hie bal onbegrenzt Observatiounszäiten hat. Well owes d'Luuchten hu missen ausbleiwen hat hie gutt Observatiounsconditiounen. Duerch déi fotografesch Ënnersich an anere Galaxië, vun engem Typ vu verännerleche Stären, den Cepheiden, konnt hien d'Distanze bestëmmen. Am Joer 1944 ass et dem Baade, mat Hëllef vun engem 2,5 m-Spigel fir d'éischt gelongen, d'Kärregioun vum Andromedaniwwel, an eenzel Stären opzeléisen.
Kadaster
Déi Aarbecht gëtt vun enger Staatsverwaltung gemaacch. Dat ass zu Lëtzebuerg d'Administration du cadastre et de la topographie, déi allgemeng ënner dem Numm de Kadaster bekannt ass.
Den normale Kadaster ass den "horizontale" Kadaster. Et gëtt awer och ee "vertikale Kadaster", dee benotzt gëtt fir Propriétéite festzehalen, déi op verschiddenen Niveauen iwwerenee leien, z. B. an Appartements- oder an Héichhaiser.
Walter Baade
De Walter Baade fënnt 1951 d'Baadesch Fënster. Et handelt sech ëm eng bal absorptiounsfräi, zirka e 1/4 Quadratgrad (zirka Vollmoundgréisst) grouss galaktesch Fënster bei de galaktesche Koordinaaten l = 0,9° a b = -3,9°. De Stral fir ze kucken erreecht do den Zentrum vun der Galaxis, deen ongeféier 30.000 Liichtjoer wäit ewech ass, an dee baussenzeg vun der Baadescher Fënster, wéinst der Absorptioun duerch Stëbwolleken soss net ka gesi ginn. An der Baadescher Fënster läit och de Kugelkoup NGC 6522 op enger Distanz vun zirka 20.000 Liichtjoer. De Baade entdeckt Ufanks vun den 30er Joren den Zentralstär vum Krabbniwwel, e Supernovarescht aus dem Joer 1054. Spéider an de 60er Jore gouf erkannt, datt dee Stär e Pulsar an Neutronestär ass. De Stär gëtt haut dem Baade säi Stär genannt. Zesumme mat dem Schwäizer Fritz Zwicky huet hien d'Supernovaen als nei astronomesch Objeten identifizéiert.
D'Entwécklung vum komafräie Spigelteleskop geet op intensiv Gespréicher an Uregungen tëscht dem Baade an dem Bernhard Schmidt zeréck, wéi si 1929 zu enger Sonnendäischterexpeditioun op d'Philippinnen gereest sinn. De Baade gëtt och als de „Grënner“ vum ESO ugesinn.
Kadaster
En Arrêté vum 18. Juni 1801 huet bestëmmt datt all d'Gemenge sollte vermooss ginn. Déi éischt zesummenhängend Pläng waren 1811 fäerdeg.
Walter Baade
Den Asteroid Nr. 1501 dréit säin Numm Baade. Hie selwer hat 10 Asteroiden entdeckt. Um Äerdmound gouf e Krater an en Dall nom Baade genannt.
Kadaster
Kadaster vun der Marie-Thérèse
Dacks geet och riets vum sougenannte Kadaster vun der Marie-Thérèse. Dat war awer keng Opnam am Sënn vum Kadaster mat de Pläng wéi mir en haut verstinn.
Kuckt och
Administration du cadastre et de la topographie
Canton de Marseille-Les Cinq-Avenues
De Canton de Marseille-Les Cinq-Avenues war bis Mäerz 2015 eng franséisch administrativ Andeelung am Arrondissement Marseille, am Departement Bouches-du-Rhône an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Et ass ee vun de 25 Kantone vu Marseille a setzt sech zesummen aus follgende Quartieren:
Provënz Valencia
Valencia (val.: València) ass eng vun dräi Provënzen an der spuenescher autonomer Regioun Valencia. D'Haaptstad ass Valencia.
Valencia grenzt am Norden un d'Provënzen Castellón an Teruel, am Westen un d'Provënzen Cuenca an Albacete, am Süden un d'Provënz Alicante an am Osten un d'Mëttelmier.
2005 gëtt et 2.402.582 Awunner an der Provënz mat enger Fläch vun 10.563 km². Iwwer d'Hallschent wunnt eleng an der Haaptstad an Ëmgéigend.
Wichteg Stied, nieft der Haaptstad, sinn nach: Cheste, Gandía, Paterna, Sagunto, Alzira, Játiva, Requena, Torrente an Utiel.
Valencia ass a 14 Géigenden (Comarcas) agedeelt:
Beagle-Konflikt
De Beagle-Konflikt war 1978 eng militäresch Ausernanersetzung tëscht Argentinien am Chile ëm de Beagle-Kanal.
Joseph Sayagh
De Joseph Sayagh, gebuer de 25. September 1949 zu Fez a Marokko, war vun 1990 bis 2011 den aachte Groussrabbiner vu Lëtzebuerg.
Hauconcourt
Hauconcourt ass eng franséisch Gemeng am Museldepartement an der Regioun Grand Est.
476 v. Chr.
6. Joerhonnert v. Chr. | 5. Joerhonnert v. Chr. | 4. Joerhonnert v. Chr. 481 v. Chr. | 480 v. Chr. | 479 v. Chr. | 478 v. Chr. | 477 v. Chr. | 476 v. Chr. | 475 v. Chr. | 474 v. Chr. | 473 v. Chr. | 472 v. Chr. | 471 v. Chr.
Dës Säit befaasst sech mam Joer 476 v. Chr.
Räichel
Räichel ass eng Uertschaft an der Gemeng Réiden op der Atert, am Atertdall. Kuerz viru Räichel op der Sektiounsgrenz mat Nidderpallen leeft d'Pall an d'Atert.
Geographie
Räichel läit op enger Héicht vun 258 Meter, op der Kräizung vun der N22 mat der N23 an der N12, an um nordëstleche Wutz vun der Gemeng Réiden op der Atert. Vu Räichel kënnt een op Nidderpallen iwwer den CR106C.
Maark
Eng Maark, aus dem Alhéichdäitsche "marcha" = "Grenz", ass en Zeechen um Terrain, a Form vun engem Potto, Steen, o. Ä., dat dozou déngt sech erëmzefannen sief et fir sech z'orientéieren, fir Vermiessungen ze maachen oder fir eng Grenz vun enger Proprietéit festzehalen. Eng Maark besteet normalerweis aus zwéin Deeler, een, deen ee gesäit, an een, deen een net gesäit.
Deen, deen ee gesäit, kann ee Potto, ee Steen oder soss en Zeechen um Terrain sinn. Den aneren Deel ass eng Mass, déi op enger Déift vun normalerweis 1,5 Meter vergruewe läit, fir datt se net sou liicht beschiedegt oder verréckelt ka ginn.
Maarke fënnt een a grousse Stéckzuelen op de Grenze vun de Länner. Zu Lëtzebuerg sinn dovu wuel d'Gossemaarken op der belsch-lëtzebuergescher Grenz vu Rodange bis op d'Schmëdd am beschte bekannt. Vun der Schmëdd erof bis op den Dräilännereck bei Léiler stinn deels bëtongs Maarken. Se si gemenkerhand nummeréiert an op den topographesche Kaarten agedroen. Déi op der franséischer Grenz sinn aus Hasteen an och nummeréiert.
Aner Maarke sinn déi sougenannt trigonometresch Punkten. Dës gi vun de Geometere gebraucht, wa se sech mussen amoosse fir Pläng opzestellen. Op den topographesche Kaarte sinn déi duerch ee klengen Dräieck mat engem Punkt an der Mëtt duergestallt.
Markéierunge vu Privatbesëtzer kënnen eng Mauer sinn oder eng Rei Piqueten. Wa sech do drun eppes verännere muss oder soll, gëtt dat duerch e vereedegte Geometer, deen am Staatsdéngscht ass, festgehalen an op engem Plang, dem sougenannte Kadasterplang festgehalen.
Aner bekannte Maarke sinn d'Kilometersteng, déi haut dacks duerch méi handlech Markéierungen ersat sinn. Op de lëtzebuergesche Stroossen hu Kilometersteng zwou verschidde Faarwen, nämlech e Fouss dee wäiss ass an e Kapp deen d'Erkennungsfaarf vun der Strooss huet: giel fir CR, rout fir Nationalstroossen, a gréng fir Europastroossen. Op der viischter Säit (Stroossesäit) ass de Kilometerpunkt markéiert, op der hënneschter Säit steet näischt, an op den zwou anere Säite sinn d'Distanze bis an déi nächst Uertschaft markéiert. Tëscht dëse Kilometersteng huet ee fréier och nach 100-Metersteng a 500-Metersteng fonnt. Op Landkaarten an op Pläng si Kilometermaarke laanscht Stroossen, Waasserleef a Kanäl, a laanscht Eisebunne mat dem Kierzel p.k. (point kilométrique), K.P. (Kilometer-Punkt) agezeechent. A franséischen Texter déi d'Schëfffaart betreffen, ginn se cumulée genannt, woubäi mat deem Begrëff och all Tëschemoosse sou bezeechent ginn.
Op Stroossen déi d'Alliéiert bei hirem Virmarsch no Weste benotzt hunn, fanne mer op der Voie de la Liberté déi sougenannt Liberatiounskilometersteng.
Arrondissement Saint-Germain-en-Laye
Den Arrondissement Saint-Germain-en-Laye ass eng franséisch administrativ Andeelung am Departement Yvelines an der Île-de-France.
Pierre Berchem
De Pierre Berchem, gebuer de 16. Dezember 1929 an der Stad Lëtzebuerg a gestuerwen den 1. Mee 2019 zu Krautem, war e lëtzebuergesche Moler a Sculpteur.
Hie koum aus enger Kënschtlerfamill, säi Papp de Leo Berchem war Schrëftsteller a Folklorist, säi Grousspapp den Antoine Jans, e bekannte Parzeläinsmoler.
Canton de Marseille-Les Grands-Carmes
De Canton de Marseille-Les Grands-Carmes war bis Mäerz 2015 eng franséisch administrativ Andeelung am Arrondissement Marseille, am Departement Bouches-du-Rhône an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Arrondissement Saint-Germain-en-Laye
Den Arrondissement setzt sech aus 16 Kantonen zesummen:
Canton de Marseille-Les Grands-Carmes
Et ass ee vun de 25 Kantone vu Marseille a setzt sech zesummen aus follgende Quartieren:
Pierre Berchem
Säi Secondaire hat hien an der Handwierkerschoul zu Lëtzebuerg gemaach, wou hie beim Professer Jean-Pierre Calteux Molerei geléiert huet. Duerno goung hien op d'Académie des Beaux Arts vu Léck, wou hie beim Professer Marceau Gillard Skulptur studéiert huet. Hien huet och zu Paräis am Atelier vum André Del Debbio geschafft.
Wierker
Senger Wierker fënnt een am Nationalmusée fir Geschicht a Konscht zu Lëtzebuerg.
Arrondissement Basse-Terre
D'Arrondissement Basse-Terre ass eng franséisch administrativ Andeelung am Departement Guadeloupe.
Den Haaptuert ass Basse-Terre.
Tour de Romandie 2008
Den Tour de Romandie gouf 2008 a sechs Etappen tëscht dem 29. Abrëll a 4. Mee an der Romandie an der Schwäiz gefuer. Et war dat Joer déi sechste Kompetitioun um Kalenner vum UCI ProTour 2008.
E gouf vum éischte Mann aus der Ekipp Astana dem Andreas Klöden gewonnen, deen och déi drëtt Etapp fir sech entscheede konnt.
NGC 2194
Den NGC 2194 ass en oppene Stärekoup am Stärebild Orion. Den NGC 2194 huet eng visuell Magnitude vu +8,50 mag an e Wénkelduerchmiesser vun 10 Bouminutten. Den oppene Stärekoup gouf den 11. Februar 1784 vum John Frederick William Herschel entdeckt.
Koordinaten (Equinoxe J2000.0)
Woschenterbaach
D'Woschenterbaach ass e Waasserlaf am Éislek an en Niewefloss vun der Sauer.
Kierch Wëlwerwolz
D'Kierch zu Wëlwerwolz ass eng kathoulesch Kierch déi zur Par Wooltz Saints-Pierre-et-Paul, zum Dekanat Norden an zu der Gemeng Kiischpelt gehéiert.
Woschenterbaach
Si entspréngt op 458 Meter (NG-L) am Lieu-dit "Blankeschdällchen" bei Heischent
Kierch Wëlwerwolz
De Patréiner vun der Kierch ass den hellege Willibrord, deem säi Fest de 7. November gefeiert gëtt.
Woschenterbaach
Si ass ~ 2,540 km laang a fléisst an nërdlecher Richtung.
Kierch Wëlwerwolz
Se steet am westlechen Deel vun der Uertschaft op der Kräizung vun der Strooss Am Duerf, dem CR331, an der Wëltzerstrooss, dem CR324.
Woschenterbaach
Op 254 Meter iwwer NN leeft si am Lieu-dit "Riitgen" an d'Sauer.
22. Juni
Den '''22. Juni''' ass den 173. Dag vum Joer (174. am Schaltjoer) am Gregorianesche Kalenner.
Kierch Wëlwerwolz
Geschicht
Bis de 7. Mee 2017 war et eng Filialkierch vun der Par Pënsch, déi zum Parverband Wooltz, Kiischpelt, zu der Pastoralregioun Norden an zum Dekanat Wolz gehéiert huet.
Zur fréierer Par Pënsch huet ausser der Filialkierch vu Wëlwerwolz och nach d'Parkierch vu Pënsch, d'Filialkierch vun Äischer an d'Kapell vu Lellgen aus der Gemeng Kiischpelt; d'Filialkierch vun Draufelt an d'Kapell vu Siwwenaler aus der Gemeng Klierf gehéiert.
Den Numm Wëlwerwolz kënnt vu “Willibrordus-Wiltz” ("Wylwert", "wulwer", "wulfert" sinn al volkstümlech Bezeechnunge fir de Willibrord). Dat eelst Dokument, dat mer vu Wëlwerwolz kennen, ass eng Schenkung vu 768-69, wou Lännereien zu Wëlwerwolz der Abtei Iechternach verschriwwe goufen.
Enger aler Legend no ass de Willibrord selwer duerch dës Géigend gezunn an huet engem Bauer déi Quell geschenkt, déi haut nach do ass: de Willibrordusbur. 1934 gouf d'Quell nei gefaasst an eng Kapellchen driwwer gebaut.
D'Gebai
Déi al Kierch vu Wëlwerwolz war bis zur franséischer Revolutioun d'Kapell vum Schlass (Herrschaft vu Wëlwerwolz). De Grondrëss vun der aler Kierch kann een nach op der Parkplaz nieft der neier Kierch gesinn.Den 28. Juli 1963 ass déi nei Kierch ageweit ginn, déi no de Pläng vum Léon a Guillaume Gaul gebaut gouf.
De Mobiliar
D'Säitenaltär lénks a riets an der neier Kierch stamen aus der Virgängerkierch. Den Altor lénks war de Säitenaltor vun der fréierer Kapell a gouf 1745 vum Weibëschof vu Léck zu Éiere vum hellege Wendelin konsekréiert. Haut ass et e Muttergottesaltor op deem nieft dem Wendelin och eng Statu vun der Muttergottes ze gesinn ass. De rietse Säitenaltor war den Héichaltor vun der fréierer Kapell a staamt aus dem 17. Joerhonnert.
D'Statuen
Um Säitenaltor riets steet eng al Statu vum Hl. Willibrord. Iwwer dem Hl. Willibrord fanne mer eng Duerstellung vun der Hl. Katharina vum Jean-Georges Scholtus aus dem 18. Joerhonnert. Aus der selwechter Zäit sinn déi zwou Statuen am Kiercheschëff vun de Bridder Ewald, dem Hl. Willibrord senge Gesellen.
D'Uergel
D'Uergel, mat enger elektropneumatischer Traktur, ass vun der Uergelmanufaktur Georg Stahlhuth vun Oochen gebaut ginn. Si huet 19 Regëster, déi op 2 Manualen an d'Pedall verdeelt sinn. Si gouf 1914 fir d'Dominikanerinneklouschter um Lampertsbierg gebaut an ass 1997 vun der Uergelmanufaktur Georges Haupt an 2010 vun der Uergelmanufaktur Georg Westenfelder restauréiert ginn. D'Instrument gouf am Joer 2010 vum fréiere Klouschter um Lampertsbierg an d'Kierch zu Wëlwerwolz transportéiert.
Ocana
Ocana ass eng franséisch Gemeng op der Insel Korsika.
Kierch Wëlwerwolz
D'Klacken
Déi zwou al Klacken, déi am Ufank an der Kierch ware, stamen aus der fréierer Kapell. Déi eelst gouf 1769 am Atelier Heintz zu Tréier gegoss; déi aner 1882 zu Saarburg an der Géisserei Mabilon.
Ocana
D'Uertschaft läit um rietsen Uwänner vum Floss Prunelli, op enger Durchschnëttshéicht vun 350 Meter. Déi déifst Plaz ass am Dall vum Prunelli mat 36 Meter an déi héchst ass op 1 311 Meter.
Kierch Wëlwerwolz
D'Klacken
Am Joer 2006 koume 5 nei Klacken dobäi, déi an der Klackegéisserei vun der Benediktinerabtei Maria Laach an der däitscher Äifel vum Brudder Michael Reuter OSB gegoss goufen. Vun deenen ale Klacke gouf nëmmen déi vu 1769 bäibehalen, soudatt elo 6 Klacken am Tuerm hänken.
Ocana
Duerch d'Uertschaft féiert eng schmuel Departementsstrooss, d'D3. Vun den Haiser déi zum gréissten Deel aus rosaem Granit gebaut sinn, hunn der en ettlech verwëlleft Passagen.
Vum Schlass aus dem 14. Joerhonnert sinn nach just d'Ruinen ze gesinn. D'Kierch Saint-Michel mat dem véiereckegen Tuerm donieft, steet e bësselchen aus der Uertschaft eraus op enger Kopp.
Am Dall vum Prunelli ass e klenge Séi mat engem Barrage, an an de Bierger leien e puer Wéngerten déi zu der AOC Côteaux d'Ajaccio gehéieren.
Eng bekannt Plaz ass de 715 Meter héije Col de Mercujo mat senge kuerze Serpentinnen tëscht Tolla an Ocana, vu wou aus ee bei klorem Wieder, eng gutt Vue an d'Griecht vum Prunelli huet an dann hannendrun an de méi breeden Dall, an op d'Bucht vu Porticcio.
Paul Weber
De Paul Weber (Pol, Pöt), gebuer den 3. Oktober 1898 an der Stad Lëtzebuerg, an och do gestuerwen den 22. Dezember 1976, war e lëtzebuergeschen Ekonomist, Jurist, Schrëftsteller an Historiker.
Während dem Zweete Weltkrich war en ongeféier zwee Joer am KZ Dachau internéiert (1943-1945).
De 7. August 1961 gouf hien als Member vum Staatsrot nominéiert an ass dat bliwwe bis hien den 2. Oktober 1973 d'Alterslimit erreecht huet.
Vun 1928 bis 1929 war hie President vun der Conférence du jeune barreau de Luxembourg.
Nom Zweete Weltkrich gouf e Consul honoraire vu Japan zu Lëtzebuerg.
Hien ass besonnesch bekannt fir seng historesch Publikatiounen. Nieft senge Reesreportagen, déi am Luxemburger Wort publizéiert goufen, huet de Paul Weber, deen eng remarkabel Sammlung vun asiatescher Konscht zesummegedroen hat, och e Buch iwwer Japan geschriwwen.
Departement Mayotte
Mayotte ass zanter 2011 en Iwwerséidepartement vu Frankräich um nërdleche Rand vun der Strooss vu Mosambik am Indeschen Ozean.
Mayotte läit tëscht dem nërdlechen Deel vu Madagaskar an dem Norde vu Mosambik. Geographesch gesi, gehéiert et zum Archipel vun de Komoren.
23. Juni
Den '''23. Juni''' ass den 174. Dag vum Joer (175. am Schaltjoer) am Gregorianesche Kalenner.